પ્રાપ્ત માહિતી અનુસાર, આ વીડિયો ઇન્ટરનેટ પર 3 ઓક્ટોબરના રોજ અપલોડ કરવામાં આવ્યો હતો અને તેમાં વૃદ્ધા અંબાજીની છબી સામે ગુજરાત લોકગીત પર મટુકી કરતાં નજરે પડે છે. જે પરથી કહી શકાય કે, આ વીડિયો નવરાત્રિના સમયગાળા દરમિયાન લેવાયો હશે. વળી, ધ્યાનથી જોતાં ખ્યાલ આવે છે કે, આ માજી પીએમ મોદીના માતા તો ચોક્કસપણે નથી. કિરણ બેદીને પણ આ વાતનો ખ્યાલ આવતાં તેમણે પોતાની ભૂલ સુધારી હતી અને અન્ય એક ટ્વીટ કરતાં લખ્યું હતું કે, મારાથી ઓળખ કરવામાં ભૂલ થઇ છે. પરંતુ આ માતાના ઉત્સાહને હું સલામ કરું છું. આશા રાખું કે, હું પણ 96 વર્ષની ઉંમરે આટલો જ ઉત્સાહ બતાવી શકું.